Úradný vestník 150 , 12/08/1966 S. 2751 - 2752

Fínske špeciálne vydanie: Kapitola 1 Zväzok 1 S. 0031

Švédske špeciálne vydanie: Kapitola 1 Zväzok 1 S. 0031

Dánske špeciálne vydanie: Série I Kapitola 1965-1966 S. 0187

Anglické špeciálne vydanie: Série I Kapitola 1965-1966 S. 0214

Grécke špeciálne vydanie: Kapitola 01 Zväzok 1 S. 0099

Španielske špeciálne vydanie: Kapitola 01 Zväzok 1 S. 0115

Portugalské špeciálne vydanie Kapitola 01 Zväzok 1 S. 0115



Nariadenie rád č. 7/66/Euratom, 122/66/EHS z 28. júla 1966, ktorým sa stanovuje zoznam miest, pre ktoré je možné poskytnúť príspevok na dopravu, maximálnu výšku tohto príspevku a pravidlá pre jeho poskytnutie RADA EURÓPSKEHO SPOLOČENSTVA PRE ATÓMOVÚ ENERGIU, RADA EURÓPSKEHO HOSPODÁRSKEHO SPOLOČENSTVA, so zreteľom na nariadenie č. 31 (EHS), 11 (ESAE) [1] týkajúce sa služobného poriadku úradníkov a podmienok zamestnávania ostatných zamestnancov Európskeho hospodárskeho spoločenstva a Európskeho spoločenstva pre atómovú energiu, a najmä na článok 14b prílohy VII tohto služobného poriadku a na články 22 a 67 týchto podmienok zamestnávania, so zreteľom na návrh Komisie Európskeho spoločenstva pre atómovú energiu a Komisie Európskeho hospodárskeho spoločenstva, keďže je na radách, konajúcich v súlade s postupom uvedeným v článku 65 ods. 3 služobného poriadku, aby stanovili zoznam miest, pre ktoré môže byť poskytnutý príspevok na dopravu, maximálnu výšku tohto príspevku a pravidlá pre jeho poskytnutie, PRIJALA TOTO NARIADENIE: Článok 1 Úradníkovi zamestnanému na mieste, kde je problém s dopravou uznaný za mimoriadne obťažný a akútny kvôli vzdialenosti medzi miestom bydliska a pracoviskom, možno poskytnúť príspevok na dopravu za podmienok stanovených nižšie. Článok 2 1. Pracovné miesta, pre ktoré možno poskytnúť príspevok uvedený v článku 1, sú: Nemecko: Garching Gundremmingen Francúzsko: Fontenay-aux-Roses Saclay Cadarache Chooz Epoisses Taliansko: Centrale de Latina Centrale de Garigliano Casaccia Holandsko: Petten Dodewaard Spojené kráľovstvo Winfrith. 2. Okrem miest uvedených v odseku 1 možno poskytnúť príspevok na dopravu vo vzťahu k miestam, kde nie sú viac ako traja úradníci. V tomto prípade komisie upovedomia rady a predložený zoznam je považovaný za schválený, ak v priebehu šiestich týždňov žiadna delegácia nevyjadrí želanie spochybniť poskytnutie príspevku na dopravu vo vzťahu k týmto miestam. Článok 3 Príspevky na dopravu sú poskytované len úradníkom, ktorí: - z dôvodu obťažnej bytovej situácie v mieste pracoviska nemôžu získať vhodné ubytovanie za platbu mesačného nájomného, ktoré je, v prípade potreby s vylúčením nákladov na také služby domácnostiam, ako je vykurovanie, plyn, voda, elektrina a technická údržba, menej než: 18 % pre úradníkov do a vrátane platovej stupnice B2 20 % pre úradníkov od platovej stupnice B1 do platovej stupnice A4 22 % pre úradníkov s platovou stupnicou nad A4, - jeho celkových príjmov stanovených nižšie a ktorí platia nájomné viac než 10 % celkových príjmov stanovených nižšie. Celkové príjmy zahrnujú základný plat plus prídavok na expatriáciu a príspevok na domácnosť, mínus povinné zrážky uvedené v článku 64 služobného poriadku a daň spoločenstva. Takto získaná čiastka je upravená prostredníctvom opravného faktoru uplatniteľného v mieste výkonu práce príslušného úradníka. Žiadny príspevok nesmie byť poskytnutý v prípadoch, kde je možné použiť hromadný dopravný prostriedok, ani tam, kde sa používa služobný automobil, ani tam, kde je poskytovaný štandardný miestny cestovný príspevok. Výška príspevku na dopravné je: - 600 BEF mesačne, ak vzdialenosť medzi miestom bydliska úradníka a pracoviskom nie je menšia než 20 kilometrov a nie väčšia než 30 kilometrov; - 1000 BEFmesačne, ak je vzdialenosť medzi miestom bydliska úradníka a pracoviskom väčšia než 30 kilometrov. Článok 4 Toto nariadenie nadobúda účinnosť 1. januára 1966. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 28. júla 1966 Za rady predseda S. A. Posthumus [1] Ú. v. ES 45, 14.6.1962, s. 1385/62.Ú. v. ES 47, 24.3.1965, s. 701/65. --------------------------------------------------